b"\n_START_ARTICLE_\nKathi\n_START_PARAGRAPH_\nKathi fou un estat tributari protegit al districte de Khandesh, presid\xc3\xa8ncia de Bombai, a la regi\xc3\xb3 de Mehwas. La superf\xc3\xadcie era d'uns 777\xc2\xa0km\xc2\xb2 i la poblaci\xc3\xb3 el 1881 de 10.223 habitants. El territori estava format per diverses valls separades per serres derivades de les muntanyes Satpura. La successi\xc3\xb3 al tron es feia seguint els principis de la primogenitura; el raj\xc3\xa0 el 1881 era un bhil hind\xc3\xba, que reclamava ser d'origen rajput, menor d'edat. Els ingressos s'estimaven el 1882 en 2230 lliures i el tribut pagat al govern brit\xc3\xa0nic era de 13 lliures._NEWLINE_El 1818 el capit\xc3\xa0 Briggs va concedir al cap local un subsidi anual de 314 lliures i el va recon\xc3\xa8ixer com a dependent del sobir\xc3\xa0 de Budaval al que pagava un tribut de 3,4 lliures. Els brit\xc3\xa0nics quan van dominar Khandesh, per dominar als bhils van situar un destacament a Kukurmunda. Pocs anys despr\xc3\xa9s Lakshman Parvi, cap de Kathi, va saquejar el territori de l'entorn i el capit\xc3\xa0 Rigby va marxar contra ell i va cremar la seva capital. A Lakshman Parvi (o Lakshmansing) el va succeir el seu fill Umed, i a aquest el seu fill Ratu, que governava cap al final del segle\xc2\xa0XIX i tenia 47 anys vers 1880. La seva resid\xc3\xa8ncia era a Kathi. El tribut anual era de 13 lliures"